ขอถามหน่อยคะ พอดีแฟนเป็นสเก็ดที่หนังหัวคะ มีตามขอบหน้าผาก กลางหัว ตรงจอน มันจะมีสีแดงๆ อยู่บริเวณขอบหน้าผากไรๆผม ตกสเก็ด ไม่ทราบว่าเป็นโรคอะไรคะ ร้านแรงไหม วิธีแก้ไขต้องทำอย่างไร อยากแนบรูปให้ดู แต่แนบไม่ได้ ขอบคะ
สวัสดีค่ะ การมีสะเก็ดที่หนังศีรษะ อาจมีสาเหตุจาก-เป็นผื่นผิวหนังอักเสบบริเวณหนังศีรษะจากมีต่อมไขมันมาก-สะเก็ดเงินที่ศีรษะ-เชื้อราที่หนังศีรษะ-อาการแพ้ต่อสารบางอย่างที่ใช้เช่นแชมพู ครีมนวด ยาหยอดศีรษะแนะนำพบแพทย์เพื่อตรวจร่างกายให้ได้การวินิจฉัยที่แน่นอนหากพบว่าเป็นสะเก็ดเงินหรือผื่นผิวหนังอักเสบบริเวณหนังศีรษะการรักษาคือการใช้ยาสเตียรอยด์ทาเฉพาะที่ ร่วมกับใช้แชมพูเพื่อลดการอักเสบและลดสะเก็ดเช่นแชมพูน้ำมันดิน หรือแชมพูฆ่าเชื้อรา การหมักน้ำมันก็จะช่วยลดสะเก็ดได้ดีอีกวิธีหนึ่งค่ะในระหว่างนี้ควรสระผมทุกวันไม่ให้มีรังแคหรือสะเก็ดค้างที่หนังศีรษะ ไม่ไปแกะเกาบริเวณหนังศีรษะ หากคันมาก ขุยมาก มีเลือดออกที่บริเวณหนังศีรษะร่วมด้วย ควรรีบไปพบแพทย์